
ANUNȚ CONCURS
[bookmark: _GoBack]ocupare post vacant de profesor itinerant și de sprijin 
post contractual conform H.G. 1336/2022
UAT Sântimbru, județul Harghita, organizează concurs în vederea ocupării unui post vacant de PROFESOR ITINERANT ȘI DE SPRIJIN , COD COR 235926, în cadrul Primăriei Sântimbru, în cadrul proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate”, Cod PIDS/586/PO4/339395, proiect finanțat de Uniunea Europeană din Fondul Social European Plus, prin Programul Incluziune și Demnitate Socială 2021- 2027, cu perioadă de implementare până la data de 31.12.2029, pe perioadă determinată, pe perioada de implementare a proiectului, cu o durată a timpului de lucru de 8 ore/zi, 40 ore/săptămână – normă întreagă)
Nivelul postului: execuție, membru in Echipa Comunitară Integrată (ECI);
Concursul de recrutare se va desfășura la sediul Primăriei Comunei Santimbru
CONDIȚII GENERALE DE PARTICIPARE:
Condiții generale care trebuie îndeplinite de o persoană pentru a putea participa la concurs
1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reședința în România;
2. cunoaşte limba română, scris şi vorbit;
3. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
4. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
5. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
6. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii; 
8. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
9. îndeplineşte alte condiţii generale în funcţie de specificul postului




	EDUCATIE
	PROFESOR ITINERANT ȘI DE SPRIJIN
	 dezvoltarea și promovarea activităților de suport educațional care să asigure diminuarea/compensarea și remedierea dificultăților de învățare de ordin structural, organizatoric, emoțional sau de altă natură ale copiilor cu cerințe educaționale speciale;
 participarea în colaborare cu membrii echipei comunitare integrate la analiza situației copiilor, în scopul identificării celor care necesită suport educațional pentru depășirea dificultăților de învățare;
 colaborarea cu cadrele didactice, alți specialiști și părinții, în scopul realizării obiectivelor din Planul educațional individualizat și stabilirea modalităților concrete de lucru cu copiii cu cerințe educaționale speciale;
 identificarea resurselor necesare și adecvate realizării activităților de suport educațional;
 realizarea activităților de sprijin educațional, individual sau în grup, sprijinirea copiilor cu cerințe educaționale speciale în pregătirea temelor pentru acasă;
 organizarea și promovarea activităților de prevenire a eșecului școlar al copiilor cu cerințe educaționale speciale.
 g.	g) alte tipuri de intervenţii care sunt în relaţie cu aria suportului /sprijinului educațional care ţin de   profesorul itinerant și de sprijin pentru eliminarea cauzelor care generează şi menţin starea de sărăcie şi excluziune socială.
 Desfăsoară servicii de informare si sprijin pentru unitati de invatamant in scopul prevenirii traficului si consumului de droguri, bullying, hartuire

Alte atribuții (specifice în cadrul proiectului):
 derularea de activități de identificare a persoanelor vulnerabile, prin diverse mecanisme –screening, sesizări, referire;
 elaborarea de rapoarte lunare de activitate, după modelul furnizat de UJSS, privind implementarea activității de suport /sprijin educațional  în cadrul ECI;
 participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc;
 identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local;
 participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
 participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC / AJPIS/CJRAE/DSP și a rezultatelor aplicării acestora;
 asigurarea aplicării la nivel județean a mecanismului operațional de colaborare interinstituțională și de coordonare a  serviciilor comunitare integrate (având în  vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei);
 h.	comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local.





